Mamelund om den evige kritikken: - Driter i det!
- For å være ærlig så driter jeg i det, sier Mamelund til VG Nett.- Jeg har noen jeg stoler på, som gir meg de tilbakemeldingene jeg trenger. Og jeg føler faktisk at jeg har gjort jobben min gjennom mange år, sier han. - Så det går ikke inn på deg at du er så omdiskutert? - Det gjør faktisk ikke det, sier han.Onsdag lå Mamelund an til å bli kveldens store mann under kampen mot Island. 27-åringen sto for seks av Norges ti første scoringer i kampen, og rakk å bøtte inn hele ti mål bak keeper Bjørgvin Pall Gustavsson. På tribunen begynte folk etter hvert å riste på hodet da Mamelund gang etter gang strakk armene i været og jublet for scoring - det var virkelig Haslum-spillerens store kveld. Men det holdt ikke hele veien for Norge, som til slutt tapte 34-32. Etter kampen klarte ikke Mamelund å ae bak tapet, og hadde følgende å si om egen prestasjon: - Det hjelper ikke å score når vi ikke tar poeng. Det blir en mager trøst, sier han. - Føler faktisk jeg har gjort jobben Men 27-åringen hadde likevel gitt Mamelund-kritikerne noe å tygge på. I andre omgang av kampen ble han flyttet over på høyrebacken, en posisjon han ikke bekler til daglig. - Det er en vrien posisjon å levere i som høyrehendt. Men det er en nødløsning i mangelen på keivhendte spillere, så det blir dårlige arbeidsforhold, sa han like etter kampslutt. Det er ihvertfall ikke hans fortjeneste at vi røk atter en gang i sluttsekundene. Kritikerne er merkelig stille, hva.Bjarte Myrhol har kjent Mamelund gjennom mange år, og de to landslagsprofilene har spilt sammen i den tyske klubben HSG Nordhorn. Han mener kritikken mot Mamelund har vært uberettiget. - Jeg har sett Erlend herje mot lag som Kiel og Hamburg. Jeg vet hvor god han kan være, og har ingen betenkeligheter på at han er en internasjonal toppspiller, sier han til VG Nett. Myrhol, som fremdeles spiller i Tyskland, mener Mamelund er i utmerket form under dette mesterskapet. - Han er dritbra nå om dagen. Det er imponerende hvordan han står opp for laget, kjemper og kaster seg inn i situasjoner, sier han. NB! I kveld spiller Norge sin siste gruppespillkamp, mot Kroatia klokken 20.10. Island og Slovenia møtes klokken 18.10.
Kritisert, utskjelt, mislikt - og hyllet. Erlend Mamelund (27) har hørt det meste om seg selv, og bryr seg fint lite om det.